สนธิรัตน์ ขอให้คลายกังวล ยัน รัฐพร้อมรับมือสถานการณ์ สหรัฐฯ-อิหร่าน
รมว.พลังงาน ขอประชาชน คลายกังวล ยืนยัน รัฐบาล เตรียมความพร้อมรับสถานการณ์ สหรัฐฯ-อิหร่าน เพื่อบรรเทาผลกระทบ ราคาน้ำมันโลกขึ้นสูงอย่างเต็มที่วันที่ 6 ม.ค. นายสนธิรัตน์ สนธิจิรวงศ์ รมว.พลังงาน โพสต์เฟซบุ๊กส่วนตัวสนธิรัตน์ สนธิจิรวงศ์ ยืนยัน รัฐบาลโดยกระทรวงพลังงาน เตรียมความพร้อมรับสถานการณ์ สหรัฐฯ-อิหร่าน ขัดแย้งอย่างหนัก ส่งผลราคาน้ำมันโลกผันผวนอย่างหนัก เพื่อบรรเทาผลกระทบต่อพี่น้องประชาชน ขอพี่น้องคลายกังวลได้จากสถานการณ์ในตะวันออกกลางช่วงสัปดาห์ที่ผ่านมา ส่งผลต่อความผันผวนของเชื้อเพลิงในตลาดโลกครับ ผมขอเรียนประชาชนว่ากระทรวงพลังงานได้เตรียมพร้อมรับสถานการณ์เพื่อไม่ให้เกิดผลกระทบต่อพี่น้องประชาชนเรามีน้ำมันเพียงพอต่อการบริโภคภายในประเทศ โดยใช้ได้สูงสุดถึง 50 วัน แบ่งเป็นน้ำมันดิบ ที่ใช้ได้ 36 วัน (4133 ล้านลิตร) กับน้ำมันสำเร็จรูปที่ใช้ได้ 14 วัน (1468) ส่วนปริมาณก๊าซ LPG สำรองได้ 17 วัน เพื่อใช้ในภาคครัวเรือน (101 ล้านกิโลกรัม) และยังสามารถนำเข้าจากแหล่งอื่นมาทดแทนได้ไม่กระทบการบริโภคภายในประเทศครับตลอดหลายเดือนที่ผ่านมา เราได้บริหารความเสี่ยง โดยลดสัดส่วนการนำเข้าน้ำมันจากตะวันออกกลางลงเหลือครึ่งหนึ่ง ส่วนการผลิตน้ำมันดิบภายในประเทศ หากมีความจำเป็นก็จะขอความร่วมมือให้งดการส่งออกน้ำมันดิบ และเพิ่มปริมาณการผลิตขึ้นอีกครับ สำหรับด้านราคาน้ำมันในตลาดโลก กองทุนน้ำมันเชื้อเพลิงมีแผนรองรับในกรณีฉุกเฉินเพื่อบริหารจัดการไม่ให้เกิดผลกระทบต่อประชาชนไว้แล้วขอให้ประชาชนคลายกังวลและมั่นใจว่า กระทรวงพลังงานได้เตรียมพร้อมรับมือกับสถานการณ์ เพื่อบรรเทาผลกระทบต่อพี่น้องประชาชน เราติดตามเรื่องนี้อย่างใกล้ชิด
รมว.พลังงาน ขอประชาชน คลายกังวล ยืนยัน รัฐบาล เตรียมความพร้อมรับสถานการณ์ สหรัฐฯ-อิหร่านเพื่อบรรเทาผลกระทบ ราคาน้ำมันโลกขึ้นสูงอย่างเต็มที่ 
สนธิรัตน์ สนธิจิรวงศ์,รมว.พลังงาน,สหรัฐฯ-อิหร่าน,น้ำมันโลกพุ่ง,ราคาเชื้อเพลิงผันผวน,รัฐบาลพร้อมรับมือ,ข่าวทั่วไป